హిట్ అయిన సినిమాను ఇతర భాషల్లో రీమేక్ చేయడం, అనువదించడం తెలిసిందే. అయితే ఒక్కోసారి సొంత గడ్డపై ప్లాప్ అయిన సినిమాలు పొరుగు భాషలో హిట్ కోసం ప్రయత్నిస్తున్నాయి. ప్రస్తుతం టాలీవుడ్ నుంచి రెండు సినిమాలు ఇలాగే కోలీవుడ్ బాట పట్టాయి.కోలీవుడ్ హీరోల తరహాలో మార్కెట్ పెంచుకునేందుకు గానూ ఇటీవల మన తెలుగు హీరోలు సైతం ఇతర భాషల్లోనూ తమ సినిమాలు విడుదల అయ్యేలా ప్లాన్ చేసుకుంటున్నారు. అయితే సక్సెస్ ఫుల్ మూవీస్తో ఈ అదృష్టం పరిక్షించుకుంటే కెరీర్కు ప్లస్ అయ్యే అవకాశాలు లేకపోలేదు. కాకపోతే తెలుగులో పరాజయం పాలైన సినిమాలు పొరుగు భాషలో విడుదలై ఏమేరకు సక్సెస్ అవుతాయి అన్నదే అసలు సందేహం. ఎవరిమాటెలా ఉన్నా నాగార్జున, మహేశ్ నటించిన డిజాస్టర్ మూవీస్ ఇప్పుడు తమిళనాట తమ లక్ పరీక్షించుకునేందుకు సన్నద్దమవుతున్నాయి.ఈ ఏడాది నాగార్జున కథానాయకుడిగా రాఘవేంద్రరావు దర్శకత్వంలో వచ్చిన 'ఓం నమో వేంకటేశాయ' చిత్రం ఎంతటి పరాజయాన్ని మూటకట్టుకుందో తెలిసిందే. ఇప్పుడీ సినిమాను 'బ్రహ్మాండ నాయగన్' పేరుతో తమిళనాట అనువదిస్తున్నారు. తిరుమలేశునికి తెలుగుతో పాటు తమిళనాట భక్త కోటి ఎక్కువనే విషయం తెలిసిందే. ఈ క్రమంలో తెలుగులో మెప్పించలేకపోయిన 'హథీరామ్ బాబా' జీవిత గాథ.తమిళులను అలరిస్తుందనే ఆలోచనతో ఈ సినిమాను అక్కడ విడుదల చేస్తున్నారట. తమిళనాట అనుష్కకు క్రేజ్ ఉంది కనుక అనుష్క పోస్టర్స్తో ప్రమోషన్స్ చేస్తున్నారు. రీసెంట్గా వచ్చిన మహేశ్ బాబు 'స్పైడర్' సినిమా కోలీవుడ్లోనూ నిరాశపరిచింది. అయితే ఆ వేడి పూర్తిగా తగ్గకముందే మహేశ్ నటించిన మరో సినిమా అక్కడ విడుదల కాబోతోంది. గత ఏడాది వేసవికి వచ్చిన 'బ్రహ్మోత్సవం' సినిమాను 'అనిరుధ్' అనే టైటిల్తో సంక్రాంతి కానుకగా తమిళనాట విడుదల చేసేందుకు సన్నాహాలు జరుగుతున్నాయి. మరి తెలుగులో బోల్తాపడ్డ ఈ ఇద్దరు స్టార్ హీరోల సినిమాలు తమిళనాటైనా గట్టెక్కుతాయేమో చూడాలి..!
hit ayina sinimaanu itara bhaashallo remake cheyadam, anuvadinchadam telisinde. ayithe okkosari sonta gaddapai plap ayina cinimaalu porugu bhashalo hit kosam prayatnistunnaayi. prastutam tollivood nunchi rendu cinimaalu ilaage kolivud baata pattayi.kolivud heerola tarahaalo market penchukunenduku gaanuu iteevala mana telugu heerolu saitam itara bhaashalloonuu tama cinimaalu vidudala ayyela plan chesukuntunnaru. ayithe suxes ful mooveestho ee adrushtam parikshinchukunte kereerku plus ayye avakaasaalu lekapoledu. kakapothe telugulo parajayam paalaina cinimaalu porugu bhashalo vidudalai emeraku suxes avtayi annade asalu sandeham. evarimatela unna nagarjuna, mahesh natinchina dizaster moovees ippudu tamilanaata tama lak pareekshinchukunenduku sannaddamavutunnaayi.ee edaadi nagarjuna kathaanaayakudigaa raghavendrarao darsakatvamlo vachina 'om namo venkatesaya' chitram enthati paraajayaanni mootakattukundo telisinde. ippudi sinimaanu 'brahmanda nayagan' paerutho tamilanaata anuvadistunnaaru. tirumalesuniki telugutho paatu tamilanaata bhakta koti ekkuvane vishayam telisinde. ee kramamlo telugulo meppinchalekapoyina 'hathiram baba' jeevita gaatha.tamilulanu alaristundane aalochanatho ee sinimaanu akkada vidudala chestunnarata. tamilanaata anushkaku crage undi kanuka anushka postersto pramotions chestunnaru. resentga vachina mahesh baabu 'spider' sinima kolivudlonu niraasaparichindi. ayithe aa vedi puurtigaa taggakamunde mahesh natinchina maro sinima akkada vidudala kabotondi. gatha edaadi vesaviki vachina 'brahmotsavam' sinimaanu 'anirudh' ane titilto sankraanti kaanukagaa tamilanaata vidudala chesenduku sannaahaalu jarugutunnaayi. mari telugulo boltapadda ee iddaru star heerola cinimaalu tamilanaatainaa gattekkutayemo chudali..!